KOPSAVILKUMA ZIŅOJUMS

1.Ievads

Šis ziņojums aptver atsauksmes un viedokļus no iedzīvotājiem un no pārvaldes iestādēm, asociācijām un citām organizācijām (turpmāk “ieinteresētās personas”) attiecībā uz Komisijas paziņojumu par “Vienas veselības” rīcības plānu dalībvalstu atbalstam cīņā pret mikrobu rezistenci (rezistenci pret antimikrobiāliem līdzekļiem jeb AMR) (turpmāk “jaunais “Vienas veselības” rīcības plāns”).

Ieinteresētajām personām no 2016. gada 24. oktobra līdz 2017. gada 28. martam bija iespēja sniegt atsauksmes attiecībā uz Komisijas ceļvedi par “Vienas veselības” AMR apkarošanas rīcības plānu . Turklāt no 2017. gada 27. janvāra līdz 28. aprīlim notika iedzīvotājiem un ieinteresētajām personām paredzēta atklāta sabiedriskā apspriešana (ASA) par to, kas tiks ietverts jaunajā “Vienas veselības” rīcības plānā AMR apkarošanai .

Par Komisijas ceļvedi atsauksmes iesniedza 22 ieinteresētās personas. ASA saņēma atbildes no 584 dalībniekiem: 421 iedzīvotāja un 163 ieinteresētajām personām. 16 no 163 ieinteresētajām personām bija iesniegušas arī komentārus par Komisijas ceļvedi.

Ieinteresētās personas pārstāvēja visdažādākās nozares. Vairāk nekā piektā daļa respondentu bija publiskās vai privātās pārvaldes iestādes, kam sekoja nevalstiskās organizācijas (NVO), farmācijas nozares ieinteresētās personas un cilvēka veselības aprūpes sniedzēji. Vairāk nekā puse no respondentiem (52 %) bija jumta organizācijas vai asociācijas, kas pārstāv ieinteresēto personu intereses.

Savukārt 406 iedzīvotāji bija no 22 dalībvalstīm, bet 15 bija no valstīm, kas nav ES dalībvalstis. Lielākā daļa respondentu bija augsti izglītoti (87 % ar augstāko izglītību), nodarbināti cilvēka (39 %) vai dzīvnieku (12 %) veselības aprūpes nozarē un atzina, ka ir ļoti labi vai labi informēti par AMR un tās sekām (attiecīgi 48 % un 40 %), tādējādi šī izlase ir ļoti piemērota dalībai ASA.

Saņemtie komentāri apstiprināja gan to, ka iedzīvotāju un ieinteresēto personu vidū ir stingrs atbalsts jaunajam “Vienas veselības” rīcības plānam, gan visaptverošas pieejas svarīgumu. Komentāri tika ņemti vērā, nosakot konkrētus pasākumus saskaņā ar jaunā "Vienas veselības" rīcības plāna trim galvenajiem pīlāriem. Lielākajā daļa to komentāru, kas tika ņemti vērā, bija izklāstīti rīcībpolitikas varianti, kuriem attiecībā uz dalībvalstīm bija nepārprotama ES pievienotā vērtība, kuri palīdzētu risināt ar AMR pētniecību un izstrādi saistītos uzdevumus, vai kuri palīdzētu nodrošināt stingru ES nostāju AMR jautājumos starptautiskā līmenī. Komentāri, kuri neattiecās uz ES kompetenču jomu, netika ņemti vērā.

Līdztekus tiks publicēts detalizētāks faktu izklāsts par ASA saņemtajām atsauksmēm2. Tas sniegs plašāku pārskatu par saņemtajiem komentāriem.

2.Padarīt ES par paraugprakses reģionu

Gandrīz puse no iedzīvotājiem (46 %) pasākumu veikšanai pret AMR cilvēka veselības, dzīvnieku veselības un vides nozarē piešķīra vienlīdz lielu nozīmi, bet vairāk nekā ceturtā daļa (27 %) atbalstīja pasākumus gan cilvēka veselības, gan dzīvnieku veselības nozarē. Ieinteresēto personu paustie viedokļi arī saskanēja ar pieeju “Viena veselība”, jo tā attiecas uz pasākumiem visās trijās nozarēs (cilvēka veselības, dzīvnieku veselības un vides nozarē).

2.1.Kvalitatīvāki dati un labāka izpratne par AMR problemātiku

Ieinteresētās personas, kurām ir pazīstamas ES uzraudzības sistēmas, uzskatīja, ka dzīvnieku veselības jomā ir vajadzīgs vairāk datu vākšanas uzlabojumu nekā cilvēka veselības jomā. Viņi norādīja uz šādām iespējām ES uzlabot uzraudzību, un tās tiks tālāk izskatītas jaunā "Vienas veselības" rīcības plāna īstenošanas posmā:

·virzība uz standartizētu datu vākšanas sistēmu, kas palīdzētu mazināt nacionālo datu kvalitātes atšķirības;

·attiecībā uz datiem par antimikrobiālo līdzekļu patēriņu:

ocilvēka veselības nozarē — lielāka granularitāte datu vākšanā (piem., vākšana reģionālā, apakšreģionālā vai pat vietējā līmenī; stratificēšana pēc veselības aprūpes nozares; iedalīšana pēc vecuma/dzimuma);

odzīvnieku veselības nozarē — patēriņa datu iedalīšana pa sugām; iedalīšana pēc mērķpopulācijas (piem., nobarojamas cūkas vai vaislas sivēnmātes un kuiļi, nevis visas cūkas); iedalīšana pēc lauksaimniecības sistēmas (piem., intensīvā lauksaimniecība), kā arī datu vākšanas uzsākšana par antimikrobiālo līdzekļu izmantojumu lolojumdzīvniekiem (piem., kaķiem un suņiem);

oabās nozarēs — datu vākšana par diagnozēm vai recepšu izrakstīšanas iemesliem;

·attiecībā uz datiem par rezistenci pret antimikrobiāliem līdzekļiem ieinteresētās personas aicināja paplašināt uzraudzības sistēmu darbības jomu, lai cilvēka veselības nozarē tā aptvertu vairāk patogēnu. Abās nozarēs ieinteresētās personas pauda atbalstu rezistences gēnu datubāzei un ģenētisko metožu izmantošanai datu kvalitātes uzlabošanas nolūkā.